September 29, 2020, 11 months ago 0 Ir-reviżjoni tas-sistema tar-riżorsi proprji tal-UE tirrappreżenta r-riforma dwar sorsi tad-dħul tal-Qafas Finanzjarju Multiannwali, li kiseb rilevanza dejjem tikber bit-tixrid tal-pandemija Covid-19 u l-impatt fuq l-ekonomija tal-UE. Il-Parlament Ewropew qed jitlob li juża d-dħul kollu ġġenerat mill-implimentazzjoni futura ta' riżorsi proprji ġodda primarjament għall-iskema ta' ħlas lura tal-Pjan ta' Rkupru għall-Ewropa. Fi spjegazzjoni tal-vot, Alfred Sant irrikonoxxa li, fis-sitwazzjoni ekonomika attwali u hekk kif tespandi l-orizzonti tal-politika tagħha, l-Unjoni Ewropea teħtieġ ħafna iktar flus x'tonfoq. Għaldaqstant, reviżjoni tas-sistema attwali tar-riżorsi proprji tal-UE hija inevitabbli. "Proposti li jirriflettu l-għanijiet tal-UE rikonoxxuti minn kulħadd, bħal tariffa imposta tal-plastik miftiehma fil-livell tal-Kunsill, huma tajbin ħafna. Minkejja dan, proposti oħra fir-rapport ġew avvanzati bla ma kienet meqjusa l-ħsara li ser jikkawżaw lill-ekonomija ta' Stati Membri individwali", iddikjara Alfred Sant. Il-problema hi li l-iktar affettwati huma l-iStati Membri iżgħar iżgħar tal-Unjoni Ewropea. Kieku kien mod ieħor, u kienu meqjusa l-interessi tal-istati l-kbar, il-perspettiva kienet tkun ferm iktar kawtiela. Fil-konklużjoni tiegħu, Alfred Sant qal li l-mistoqsija dwar jekk ir-riżorsi proprji humiex l-aħjar rispons għall-ħtieġa kritika tal-UE għal aktar fondi biex twettaq il-missjoni tagħha, u dwar kif ir-riżorsi proprji ġodda għandhom jiġu identifikati, jistħoqqilha reviżjoni urġenti. Alfred Sant jappella għal appoġġ finanzjarju u regolatorju lis-settur kulturali Fi spjegazzjoni tal-vot tiegħu favur riżoluzzjoni dwar l-irkupru kulturali tal-Ewropa, Alfred Sant qal lill-plenarja tal-Parlament Ewropew li l-promoturi, l-aġenti, l-artisti … Read More Alfred Sant jappella għar-rikonċiljazzjoni nazzjonali u d-demokratizzazzjoni fil-Belarus Talbiet għal intervent dirett mill-UE jistgħu ikunu kontroproduttivi waqt li dikjarazzjonijiet li jindikaw ir-rikonoxximent ta' President elett tal-Belarus huma prematuri … Read More Proposti bilanċjati tal-President tal-KE biex tissaħħaħ is-saħħa pubblika fl-UE – Alfred Sant Fi stqarrija lill-plenarja tal-Parlament Ewropew, Alfred Sant qal li l-proposti ta' Ursula Von der Leyen biex jissaħħaħ l-aspett tas-saħħa pubblika … Read More Proposti biex jiżdiedu r-riżorsi proprji tal-UE jistgħu jagħmlu ħsara lil stati żgħar Ir-reviżjoni tas-sistema tar-riżorsi proprji tal-UE tirrappreżenta r-riforma dwar sorsi tad-dħul tal-Qafas Finanzjarju Multiannwali, li kiseb rilevanza dejjem tikber bit-tixrid tal-pandemija … Read More